Herlewingslandbou: Bosindringing veeboer se groot vyand | Landbou
Herlewingslandbou: Bosindringing veeboer se groot vyand
Die indringing en verdigting van houtagtige plante kan beskou word as 'n bedreiging vir die voortbestaan van veeboerdery. Bosbekamping behoort dus ernstig aandag te geniet in die soeke na 'n gesonde veeproduksiestelsel.
Die omgewing waarbinne geboer word, het verander en is steeds besig om te verander. Daar is antwoorde om dié verandering reg te bestuur, en dit is nog nie te laat nie.
Die Griekse filosoof Heraklitus, wat in die eerste eeu voor Christus geleef het, word aangehaal dat hy gesê het verandering is die enigste konstante in die lewe. Die menslike natuur is geprogrammeer om te glo dinge sal binnekort na normaal terugkeer wanneer 'n verandering intree, wat ook meestal die geval is.
Die uitsondering is natuurlik ontwrigtende veranderings, wat gedefinieer word as 'n gebeurtenis of ketting van gebeure wat 'n fundamentele en permanente verandering van bestaande omstandighede vereis. Klimaatsverandering en aardverwarming is presies só 'n ontwrigtende krag wat 'n diepgaande en permanente uitwerking op veeboerderye wêreldwyd het.